b'\n_START_ARTICLE_\nSheikh Ahmad Mohd Hashim\n_START_PARAGRAPH_\nTan Sri Sheikh Ahmad bin Mohd Hashim menjadi Menteri Besar Perlis ke-4 (1959-1972) dan pertama selepas Malaysia merdeka .Beliau menyandang jawatan itu dari 1 Mei 1959 hingga 31 Disember 1971. Ketika itu Perikatan/UMNO menyapu bersih semua kerusi yang dipertandingkan di Perlis dalam Pilihan raya umum Tanah Melayu 1959. Beliau menjadi Menteri Besar ketika berusia 75 tahun.\n_START_SECTION_\nLatar belakang\n_START_PARAGRAPH_\nSheikh Ahmad bin Mohd. Hashim lahir pada 26 Disember 1896 di Pulau Pinang. Beliau bersekolah di Victoria Institution, Kuala Lumpur dan lulus Senior Cambridge.Kerjaya beliau sebagai kerani di pejabat Kerajaan Negeri Perlis selama 38 tahun. Seterusnya pegawai Jabatan Kastam dan Pegawai Kewangan Negeri Perlis ._NEWLINE_Sejak 1946 beliau aktif dalam politik UMNO di Perlis dan menjadi pengasas UMNO di Perlis.Beliau dilantik sebagai Ahli Majlis Perundangan Persekutuan (1948-1959), Pengerusi Dewan Bahasa dan Pustaka dan Pengerusi Penasihat Lembaga dan Urusan Tabung Haji.  Pengalamannya sebagai pegawai kewangan, kerajaan melantik beliau sebagai pengerusi Bank Rakyat yang pertama._NEWLINE_Perdana Menteri Malaysia Tunku Abdul Rahman melantik beliau sebagai Menteri Besar Perlis selepas pilihan raya 1959.\n_START_SECTION_\nKeluarga\n_START_PARAGRAPH_\nAnaknya Mohd Radzi Sheikh Ahmad menjadi ahli parlimen Kangar (1982-2008) dan dilantik menjadi Menteri Dalam Negeri (2006-2008)dan lain-lain jawatan. Dalam UMNO , menjadi Setiausaha Agung .\n_START_SECTION_\nKenang jasa\n_START_PARAGRAPH_\nStadium Dato Sheikh Ahmad di Jalan Kolam, Kangar dinamakan sempena namanya kerana dibina semasa beliau menjadi Menteri Besar. Stadium ini berhampiran dengan Sungai Perlis dan Hospital Kangar. Pingat dan anugerah yang diterimanya ialah PMP, PMN, PJK, JP._NEWLINE_Masjid Ahmad Padang Besar juga dinamakan sempena namanya.'